O nouă lansare de la SpaceX. Mai mulţi sateliţi de la Starlink au fost trimişi în spaţiu.
SpaceX a lansat alți 60 de sateliți Starlink. Constelația Starlink a ajuns la aproape 1.000 de sateliți. Abonamentul lunar în faza beta a Starlink va fi 99$, plus 499$ pentru echipament.
Internetul spațial al lui Elon Musk continuă să se extindă. O rachetă Falcon lansată în această dimineață a trimis în spațiu alți 60 de sateliți Starlink.Astfel, constelația de care depinde rețeaua cosmică imaginată de Musk se apropie de 1000 de sateliți. Nu mai puțin impresionantă a fost și racheta folosită.Propulsorul a fost la a șaptea misiune, un nou record pentru vehiculele spațiale reutilizabile ale SpaceX. După atâtea zboruri, a învățat și drumul înapoi – a aterizat cu succes pe nava-dronă care plutea în Atlantic.Luna trecută, Musk a spus cât va costa Internetul Starlink, cel puțin în faza beta de testare – 500 de dolari pentru echipament plus 99 de dolari abonamentul lunar.Rețeaua Starlink este gândită mai ales pentru zonele rurale, unde Internetul prin cablu nu prea ajunge.Urmăriți Aleph News pe Facebook, Twitter, Youtube și Instagram!